
Eiropas Parlaments,
–	ņemot vērā Līgumus un jo īpaši Līguma par Eiropas Savienību (LES) 9., 10. un 14. pantu, kā arī 17. panta 7. punktu, Līguma par Eiropas Savienības darbību (LESD) 20. un 22. pantu, 223. panta 1. punktu un 225. pantu, kā arī Protokola Nr. 1 par valstu parlamentu lomu Eiropas Savienībā 2. pantu,
–	ņemot vērā Eiropas Atomenerģijas kopienas dibināšanas līguma 106.a panta 1. punktu,
–	ņemot vērā grozīto Aktu par Eiropas Parlamenta deputātu ievēlēšanu tiešās vispārējās vēlēšanās (“Vēlēšanu akts”), kas pievienots Padomes 1976. gada 20. septembra Lēmumam 76/787/EOTK, EEK, Euratom, un jo īpaši tā 6. pantu,
–	ņemot vērā 5. pantu Eiropas Parlamenta 2005. gada 28. septembra Lēmumā, ar ko pieņem Eiropas Parlamenta deputātu nolikumu[footnoteRef:1], [1:  	OV L 262, 7.10.2005., 1. lpp., ELI: http://data.europa.eu/eli/dec/2005/684/oj.] 

–	ņemot vērā iepriekšējās rezolūcijas par Eiropas Parlamenta vēlēšanu procedūru un jo īpaši 1998. gada 15. jūlija rezolūciju par vēlēšanu procedūras projektu, kas ietver kopējus principus Eiropas Parlamenta deputātu vēlēšanām[footnoteRef:2], 2012. gada 22. novembra rezolūciju par Eiropas Parlamenta vēlēšanām 2014. gadā[footnoteRef:3], 2013. gada 4. jūlija rezolūciju par Eiropas Parlamenta 2014. gada vēlēšanu norises praktisko aspektu uzlabošanu[footnoteRef:4], 2015. gada 11. novembra rezolūcija par Eiropas Savienības vēlēšanu likuma reformu[footnoteRef:5] un 2022. gada 3. maija rezolūciju par priekšlikumu Padomes regulai par Eiropas Parlamenta deputātu ievēlēšanu tiešās vispārējās vēlēšanās, ar ko atceļ Padomes Lēmumu (76/787/EOTK, EEK, Euratom) un šim lēmumam pielikumā pievienoto Aktu par Eiropas Parlamenta deputātu ievēlēšanu tiešās vispārējās vēlēšanās[footnoteRef:6], [2:  	OV C 292, 21.9.1998., 66. lpp.]  [3:  	OV C 419, 16.12.2015., 185. lpp.]  [4:  	OV C 75, 26.2.2016., 109. lpp.]  [5:  	OV C 366, 27.10.2017., 7. lpp.]  [6:  	OV C 465, 6.12.2022., 171. lpp.] 

–	ņemot vērā 2010. gada 20. oktobra Pamatnolīgumu par Eiropas Parlamenta un Eiropas Komisijas attiecībām, kas grozīts 2018. gada 17. februārī[footnoteRef:7], [7:  	OV L 45, 17.2.2018., 46. lpp., ELI: http://data.europa.eu/eli/agree_interinstit/2018/217/oj.] 

–	ņemot vērā Eiropas Savienības Pamattiesību hartu un jo īpaši tās 33. pantu,
–	ņemot vērā Reglamenta 46. un 55. pantu,
–	ņemot vērā Konstitucionālo jautājumu komitejas ziņojumu (A10‑0214/2025),
A.	tā kā Eiropas Parlamentam ir tiesības ierosināt savas vēlēšanu procedūras reformu un dot savu piekrišanu tai;
B.	tā kā iespēja izstrādāt vienotu vēlēšanu procedūru, pamatojoties uz tiešām vispārējām vēlēšanām, Līgumos ir paredzēta jau kopš 1957. gada;
C.	tā kā Eiropas Parlamenta vēlēšanu procedūras reformas mērķim vajadzētu būt stiprināt Eiropas vēlēšanu demokrātisko dimensiju, uzlabot Eiropas Parlamenta darbību un Savienības pārvaldību, padarīt Eiropas Parlamenta darbu leģitīmāku un efektīvāku un nodrošināt lielāku vēlēšanu vienlīdzību Savienības pilsoņiem;
D.	tā kā darba un privātās dzīves līdzsvara politikai būtu jāpalīdz panākt dzimumu līdztiesību, veicinot māšu līdzdalību politikā;
E.	tā kā vēlēšanu procedūras reformā ir jāievēro subsidiaritātes un proporcionalitātes principi,
1.	nolemj uzlabot maternitātes noteikumus Eiropas Parlamenta deputātēm, kuras vēlas turpināt pildīt savus parlamentāros pienākumus;
2.	ierosina mērķtiecīgi pārskatīt Eiropas Vēlēšanu aktu, lai dotu iespēju deputātēm grūtniecības laikā un pēc dzemdībām deleģēt tiesības balsot plenārsēdē citam deputātam pēc savas izvēles;
3.	uzskata, ka šī reforma ļaus deputātēm laikā tieši pirms un pēc kļūšanas par mātēm pilnībā īstenot savas pilnvaras, uzlabojot Eiropas Parlamentā institucionālo taisnīgumu un iekļautību;
4.	pieņem pielikumā pievienoto priekšlikumu un to iesniedz Padomei;
5.	uzdod priekšsēdētājai šo normatīvo rezolūciju, kā arī pielikumā pievienoto priekšlikumu, nosūtīt Eiropadomei, Padomei un Komisijai, kā arī dalībvalstu valdībām un parlamentiem.

[bookmark: _Toc213347417]NORMATĪVĀS REZOLŪCIJAS PIELIKUMS
PRIEKŠLIKUMS PADOMES LĒMUMAM
par noteikumu pieņemšanu par grozījumu veikšanu Aktā par Eiropas Parlamenta deputātu ievēlēšanu tiešās vispārējās vēlēšanās 

EIROPAS SAVIENĪBAS PADOME,

ņemot vērā Līgumu par Eiropas Savienības darbību un jo īpaši tā 223. panta 1. punktu,

ņemot vērā Eiropas Atomenerģijas kopienas dibināšanas līgumu un jo īpaši tā 106.a panta 1. punktu,

ņemot vērā Eiropas Parlamenta priekšlikumu,

pēc leģislatīvā akta projekta nosūtīšanas valstu parlamentiem,

ņemot vērā Eiropas Parlamenta piekrišanu,

saskaņā ar īpašu likumdošanas procedūru,

tā kā:

(1) Darba un privātās dzīves līdzsvara politikai būtu jāpalīdz panākt dzimumu līdztiesību, veicinot māšu līdzdalību politikā.

(2) Pilnvarotas balsošanas sistēmas ieviešana plenārsēdēs dos iespēju deputātēm laikā tieši pirms un pēc kļūšanas par mātēm pilnībā īstenot savas pilnvaras.



IR PIEŅĒMUSI ŠĀDU LĒMUMU. 


1. pants

6. panta 1. punktam Aktā par Eiropas Parlamenta pārstāvju ievēlēšanu vispārējās tiešās vēlēšanās, kas pievienots Padomes 1976. gada 20. septembra Lēmumam 76/787/EOTK, EEK, Euratom[footnoteRef:8], pievieno šādu daļu: [8:  	Padomē sanākušo dalībvalstu pārstāvju Lēmums 76/787/EOTK, EEK, Euratom (1976. gada 20. septembris) attiecībā uz Aktu par Asamblejas pārstāvju ievēlēšanu tiešās vispārējās vēlēšanās (OV L 278, 8.10.1976., 1. lpp., ELI: http://data.europa.eu/eli/dec/1976/787(1)/oj).] 


“Atkāpjoties no pirmās daļas, par deputāti, kas ir grūtniece vai kas ir dzemdējusi, ne ilgāk kā trīs mēnešus pirms paredzamā bērna dzimšanas datuma un ne ilgāk kā sešus mēnešus pēc dzemdībām var balsot cits deputāts, kurš darbojas kā pilnvarotā persona.”


2. pants

1.   Šim lēmumam nepieciešams dalībvalstu apstiprinājums saskaņā ar to attiecīgajām konstitucionālajām prasībām. Dalībvalstis paziņo Padomes ģenerālsekretāram par šim nolūkam vajadzīgo procedūru pabeigšanu.

2.   Šis lēmums stājas spēkā pirmajā dienā pēc dienas, kad saņemts pēdējais no 1. punktā minētajiem paziņojumiem. 


3. pants

Šo lēmumu publicē Eiropas Savienības Oficiālajā Vēstnesī.



Briselē,


Padomes vārdā —
priekšsēdētājs

